Juhan Aruoja
Juhan Aruoja (Juhan Arbeiter; 16. mai 1927 Laeva vald, Tartumaa – 26. juuli 1979 Pikknurme) oli eesti metsateadlane. Tema vanemad olid metsavaht Juhan Aruoja (1879–1962) ja Liisa Viira (1896–1988). Ta õppis 1946–1951 (lõpetas) Tartu Riikliku Ülikooli Metsandusteaduskonnas, diplomitöö "Hooldusraiete analüüs ja edasiarendamise perspektiivid Tartu metsamajandi Laeva metskonnas". 1951–1954 oli ta Kurista metsamajandi metsakultuuride ja metsakasutuse insener, 1954–1979 Pikknurme metsaülem.